लम्बड़दारै दे इस पुराने घरै च कला ते शिल्प दे ए बड़े नायाब नमूने न जिन्दी हुन ठीक साम्भ-सम्हाल नेईं होआ करदी। इस घराने दियां हून केईं शाखां-प्रशाखां होई गेदियां न, जेह्‌‌ड़िया खिंडी-बिंडी गेदियां न। मूल थेंह् च रौह‌्ने आलें दी आर्थक दशा बी पैह‌्लें आली नेईं। मनासब होऐ जे उधमपुरै च इक म्यूज़ियम (Museum) बनै ते ओदे इक विंग (Wing) च इस लाके दे लक्कड़ी दे ते पत्थरै दे इनें शिल्प-नमूनें गी सुरक्षित कौता जा।